Na temelju članka 7., stavka 2., podtočke 4. Uredbe o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2018. godinu (“Narodne novine” broj 7/18) i članka 40. Statuta Grada Koprivnica (“Glasnik Grada Koprivnice" broj 4/09, 1/12, 1/13 i 3/13 – pročišćeni tekst i 1/18) Gradsko vijeće Grada Koprivnice, na \_\_\_ sjednici održanoj dana \_\_\_\_ 2018. godine, donijelo je

**O D L U K U**

**o kriterijima, mjerilima i načinu financiranja decentraliziranih funkcija javnog vatrogastva na području Grada Koprivnice u 2018. godini**

**Članak 1.**

 Ovom se Odlukom o kriterijima, mjerilima i načinu financiranja decentraliziranih funkcija javnog vatrogastva na području Grada Koprivnice u 2018. godini (u daljnjem tekstu: Odluka), utvrđuju kriteriji i mjerila i način financiranja Javne vatrogasne postrojbe Grada Koprivnice (u daljnjem tekstu: „JVP Grada“) u okviru sredstva osiguranih u Proračunu Grada Koprivnica.

 Odlukom o minimalnim financijskim standardima za decentralizirano financiranje redovite djelatnosti javnih vatrogasnih postrojbi u 2018. godini („Narodne novine“ broj 7/18), Gradu Koprivnici utvrđena su bilančna prava za financiranje javnih vatrogasnih postrojbi u visini = 4.803.316,00 kuna.

**Članak 2.**

 Sredstva za decentraliziranu funkciju javnog vatrogastva, iz članka 1., stavka 2. ove Odluke, raspoređuju se za rashode, i to kako slijedi:

1. Rashode za zaposlene u JVP Grada u iznosu od 4.170.000,00 kuna, i to za:
	* + 1. plaće, u iznosu od 3.210.000,00 kuna,
			2. ostale rashode za zaposlene, u iznosu od 135.000,00 kuna,
			3. doprinose na plaće, u iznosu od 825.000,00 kuna.

 2. Materijalne rashode za JVP Grada, u iznosu 633.316,00 kuna, i to za:

* + - 1. naknade troškova zaposlenima, u iznosu od 261.316,00 kuna,
			2. rashode za materijal i energiju, u iznosu od 115.000,00 kuna,
			3. rashode za usluge, u iznosu od 167.000,00 kuna,
			4. ostali nespomenuti rashodi poslovanja, u iznosu od 90.000,00 kuna.

**Članak 3.**

 Kriterij za utvrđivanje visine financijskog rashoda za zaposlene iz članka 2., točke 1. ove Odluke je izračun sredstava za plaće zaposlenih u JVP Grada za 2018. godinu, a mjerilo je broj zaposlenika u JVP Grada, utvrđen Planom zaštite od požara za Grad Koprivnicu ("Glasnik Grada Koprivnice" broj 3/15 i 3/16).

**Članak 4.**

 Prema kriteriju iz članka 3. ove Odluke, financiraju se sljedeće vrste rashoda za zaposlene u JVP Grada:

- plaće za redovan rad,

- plaće za prekovremeni rad,

- plaće za posebne uvjete rada,

- doprinosi za mirovinsko osiguranje,

- doprinosi za obvezno zdravstveno osiguranje,

- doprinosi za obvezno osiguranje u slučaju nezaposlenosti.

**Članak 5.**

 Ostali rashodi za zaposlene i materijalni rashodi utvrđeni člankom 2. ove Odluke, financiraju se u stvarnim iznosima, a u okviru planiranih sredstava.

**Članak 6.**

 JVP Grada kojoj je osnivač Grad Koprivnica oslobođena je u potpunosti plaćanja komunalne naknade temeljem članka 7., stavka 2. Odluke o komunalnoj naknadi („Glasnik Grada Koprivnice“ broj 2/01, 9/01, 11/02, 7/04, 7/05, 3/06, 8/06, 9/06 – pročišćeni tekst, 7/07, 8/09, 7/10, 1/12, 2/12, 4/13 i 1/14 - pročišćeni tekst).

**Članak 7.**

 Materijalni i financijski rashodi financiraju se temeljem Financijskog plana JVP-a Grada za 2018. godinu izrađenog na četvrtoj razini računskog plana, Plana nabave JVP-a Grada za 2018. godinu i zahtjeva JVP-a Grada za doznaku sredstava na istoj razini računskog plana izrađenog prema stvarnim potrebama.

 Zahtjeve za doznaku sredstava JVP Grada je dužan kontinuirano dostavljati Upravnom odjelu za društvene djelatnosti Grada Koprivnice za tekući mjesec putem zahtjeva u riznici. Svaki rashod iz ove Odluke mora biti utemeljen na vjerodostojnoj knjigovodstvenoj dokumentaciji kojim se dokazuje obveza plaćanja. Računska točnost i vjerodostojnost dokumentacije ovjerava odgovorna osoba JVP Grada.

 Postupak i način dostavljanja zahtjeva iz stavka 2. ovog članka određen je Naputkom o suradnji Grada Koprivnice i proračunskih korisnika Grada Koprivnice KLASA: 400-06/17-1/0005, URBROJ: 2137/01-03/2-18-2, od 20.03.2018. godine.

**Članak 8.**

 Zapovjednik JVP-a Grada, odnosno osoba na koju on prenese dio ili sve svoje ovlasti odgovoran je za točnost, pravovremenost i istinitost iskazanih podataka za rashode i namjensko trošenje proračunskih sredstava dodijeljenih temeljem ove Odluke.

**Članak 9.**

 Ova Odluka stupa na snagu osmoga dana od dana objave u “Glasniku Grada Koprivnice".

GRADSKO VIJEĆE

GRADA KOPRIVNICE

KLASA: 214-01/18-01/0005

URBROJ:

Koprivnica, 18.06.2018. PREDSJEDNIK:

Ivan Pal, prof.

**OBRAZLOŽENJE**

 Na temelju, članka 7. stavka 2., alineje 4. Uredbe o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2018. godinu („Narodne novine“ broj 7/18), a u skladu s Zakonom o vatrogastvu („Narodne novine“ broj 106/99, 117/01, 36/02, 96/03, 139/04, 174/04, 38/09 i 80/10) predlaže se donošenje Odluke o kriterijima, mjerilima i načinu financiranja decentraliziranih funkcija javnog vatrogastva na području Grada Koprivnice u 2018. godini kojom se utvrđuju kriteriji, mjerila i način financiranja decentraliziranih funkcija javnog vatrogastva na području Grada Koprivnice u 2018. godini u okviru sredstava osiguranih u Proračunu Grada Koprivnice za 2018. godinu.

 Kriteriji su napravljeni na temelju broja zaposlenih odnosno utvrđeni su iznosom potrebnih sredstava za isplatu plaće zaposlenima.

 U skladu s ovom Odlukom i ostalim pozitivnim propisima i provedbenim aktima financirat će se djelatnost javnog vatrogastva na području Grada Koprivnice u 2018. godini. Sukladno navedenom, predlaže se Gradskom vijeću Grada Koprivnice donošenje Odluke o kriterijima, mjerilima i načinu financiranja decentraliziranih funkcija javnog vatrogastva na području Grada Koprivnice u 2018. godini u predloženom tekstu.

Nositelj izrade: Predlagatelj akta:

Upravni odjel za društvene djelatnosti

Pročelnica: Gradonačelnik:

Ana Mlinarić, dipl. soc radnica Mišel Jakšić, dipl. oec.